cyanic-selkie/wikianc huggingface dataset:
Σαάμι
Μετά το 1800
Η αντιπαράθεση για την κατασκευή του υδροηλεκτρικού σταθμού στην Αλτα το 1979 έφερε τα δικαιώματα των Σαάμι στην πολιτική ατζέντα. Τον Αύγουστο του 1986 δημιουργήθηκε ο εθνικός ύμνος ("Sámi soga lávlla") και η σημαία των Σαάμι. Το 1989 εκλέχθηκε το πρώτο κοινοβούλιο των Σαάμι στη Νορβηγία. Το 2005 ψηφίστηκε ο Νόμος Φίνμαρκ στο Νορβηγικό Κοινοβούλιο, που παραχώρησε στο κοινοβούλιο των Σαάμι και στο Περιφερειακό συμβούλιο του Φίνμαρκ κοινή αρμοδιότητα για τη διαχείριση των χερσαίων εκτάσεων που θεωρούντο προγενέστερα κρατική ιδιοκτησία. Αυτές οι εκτάσεις (96% της επιφάνειας της περιφέρειας), που χρησιμοποιούντο πάντοτε πρωτίστως από τους Σαάμι, ανήκουν επίσημα στο λαό της επαρχίας, είτε Σάμι είτε Νορβηγική, και όχι στο νορβηγικό κράτος.
Σύγχρονη εποχή
Ο πληθυσμός των ιθαγενών Σαάμι είναι κατά το πλείστον δημογραφικά αστικοποιημένος, αλλά ένας σημαντικός αριθμός ζει σε χωριά της άνω Αρκτικής. Οι Σαάμι εξακολουθούν να αντιμετωπίζουν τις πολιτισμικές συνέπειες της απώλειας της γλώσσας και του πολιτισμού που σχετίζονται με τις γενιές των παιδιών Σαάμι που μεταφέρθηκαν σε εσωτερικά ιεραποστολικά ή / και κρατικά σχολεία και την κληρονομιά νόμων που δημιουργήθηκαν για να αρνηθούν τα δικαιώματά τους (π.χ. στις πεποιθήσεις, τη γλώσσα, τη γη και την πρακτική των παραδοσιακών τρόπων βιοπορισμού τους). Οι Σαάμι αντιμετωπίζουν πολιτισμικές και περιβαλλοντικές απειλές, όπως έρευνες για πετρέλαιο, εξορύξεις, κατασκευή φραγμάτων, υλοτομία, κλιματική αλλαγή, πεδία βολής, τουρισμό και εμπορική ανάπτυξη.
Έρευνα φυσικών πόρων
Η Λαπωνία είναι πλούσια σε πολύτιμα μέταλλα, πετρέλαιο και φυσικό αέριο. Οι εξορυκτικές δραστηριότητες στην Αρκτική Λαπωνία προκαλούν διαμάχες όταν βρίσκονται σε βοσκότοπους και τόπους αναπαραγωγής. Τα έργα εξορύξεων απορρίπτονται από το Κοινοβούλιο των Σαάμι στην περιοχή Φίνμαρκ. Το Κοινοβούλιο των Σαάμι απαιτεί οι πόροι και η εξερεύνηση των ορυκτών να ωφελούν κυρίως τις τοπικές κοινότητες και τον πληθυσμό τους, καθώς τα προτεινόμενα πεδία βρίσκονται στα εδάφη τους και θα επηρεάσουν την ικανότητά τους να διατηρήσουν τους παραδοσιακούς τρόπους βιοπορισμούς τους. Οι τοποθεσίες εξόρυξης περιλαμβάνουν ακόμη και χώρους των αρχαίων Σαάμι, που χαρακτηρίζονται ως προστατευόμενες από οικολογική άποψη περιοχές, όπως το Καταφύγιο Άγριας Ζωής Βιντελφγέλεν. Στη Χερσόνησο Kόλα της Ρωσίας τεράστιες εκτάσεις έχουν ήδη καταστραφεί από τις δραστηριότητες εξόρυξης και τήξης και επίκειται περαιτέρω αξιοποίηση. Αυτό περιλαμβάνει έρευνες για πετρέλαιο και φυσικό αέριο στη Θάλασσα του Μπάρεντς. Υπάρχει ένας αγωγός φυσικού αερίου που εκτείνεται σε ολόκληρη τη Χερσόνησο Kόλα. Οι πετρελαιοκηλίδες επηρεάζουν την αλιεία και την κατασκευή δρόμων. Οι γραμμές μεταφοράς ηλεκτρικής ενέργειας ενδέχεται να αποτρέψουν την πρόσβαση σε τόπους αναπαραγωγής και ιερούς τόπους.
Εξόρυξη
Στο Καλλάκ (Gállok) μια ομάδα αυτοχθόνων και μη αυτοχθόνων ακτιβιστών διαμαρτυρήθηκαν για να σταματήσουν την επιχείρηση εξόρυξης Beowulf με έδρα το Ηνωμένο Βασίλειο να πραγματοποιήσει ένα πρόγραμμα γεωτρήσεων σε χειμερινά βοσκοτόπια ταράνδων. Υπάρχει συχνά τοπική αντίδραση σε νέα έργα εξόρυξης, όπου οι περιβαλλοντικές επιπτώσεις θεωρούνται πολύ μεγάλες. Τα νέα σύγχρονα ορυχεία εξαλείφουν την ανάγκη πολλών τύπων θέσεων εργασίας και τη δημιουργία νέων. Η Σύμβαση 169 της ΔΟΕ πρόκειται να παράσχει δικαιώματα στους Σαάμι στη γη τους και να τους δώσει εξουσίες σε θέματα που επηρεάζουν το μέλλον τους. Οι σουηδικοί φόροι επί των ορυκτών είναι χαμηλοί συγκριτικά διεθνώς, προκειμένου να αυξηθούν οι έρευνες των ορυκτών. Υπάρχουν επίσης ορισμένα σχέδια για την αποκατάσταση των ορυχείων.
Υλοτομία
Στη βόρεια Φινλανδία, υπάρχει προ πολλού μια διένεξη για την καταστροφή των δασών, που εμποδίζει τους ταράνδους να μεταναστεύουν από και προς τα εποχιακά βοσκοτόπια και καταστρέφει τα αποθέματα λειχήνων που αναπτύσσονται στους ανώτερους κλάδους παλαιότερων δέντρων. Αυτοί οι λειχήνες είναι η μόνη πηγή τροφής των ταράνδων κατά τους χειμερινούς μήνες, όταν το χιόνι είναι παχύ. Η υλοτόμηση έχει τεθεί υπό τον έλεγχο του κρατικού δασικού συστήματος. Η Greenpeace, οι βοσκοί ταράνδων και οργανώσεις των Σαάμι πραγματοποίησαν μια ιστορική κοινή εκστρατεία και το 2010, οι Σαάμι βοσκοί ταράνδων κέρδισαν κάποιο χρόνο ως αποτέλεσμα αυτών των δικαστικών υποθέσεων. Η βιομηχανική υλοτομία έχει πλέον απαγορευθεί στις σημαντικότερες δασικές εκτάσεις είτε μόνιμα είτε για τα επόμενα 20 χρόνια, αν και εξακολουθούν να υπάρχουν απειλές, όπως σχέδια εξόρυξης και κατασκευής παραθεριστικών εγκαταστάσεων στις προστατευόμενες ακτές της Λίμνης Ίναρη.
Δικαιώματα στη γη
Η Σουηδική κυβέρνηση επέτρεψε να κατασκευαστεί το μεγαλύτερο χερσαίο αιολικό πάρκο του κόσμου στο Πίτεο, στην περιοχή της Αρκτικής όπου το χωριό Ανατολικό Κικεγιάουρε έχει τα χειμερινά του βοσκοτόπια ταράνδων. Το αιολικό πάρκο θα αποτελείται από περισσότερες από 1.000 ανεμογεννήτριες και εκτεταμένο οδικό δίκτυο, πράγμα που σημαίνει ότι δεν είναι πρακτικά εφικτή η χρήση της περιοχής για χειμερινή βόσκηση. Η Σουηδία έχει δεχθεί έντονες διεθνείς επικρίσεις, μεταξύ άλλων από την Επιτροπή Φυλετικών Διακρίσεων και την Επιτροπή Ανθρωπίνων Δικαιωμάτων του ΟΗΕ, για την παραβίαση των landrättigheter (δικαιωμάτων στη γη) των Σαάμι μεταξύ άλλων για μη έλεγχο της βιομηχανίας. Στη Νορβηγία ορισμένοι πολιτικοί Σαάμι (όπως ο Αιλι Κεσκιτάλο) προτείνουν να δοθεί στο Κοινοβούλιο των Σαάμι ειδικό δικαίωμα βέτο σε σχεδιαζόμενα έργα εξορύξεων.
Δικαιώματα στο νερό
Η κρατική ρύθμιση της θαλάσσιας αλιείας υπέστη δραστική αλλαγή στα τέλη της δεκαετίας του '80. Ο κανονισμός συνέδεσε τις ποσοστώσεις με τα σκάφη και όχι με τους αλιείς. Αυτές οι νέες ποσοστώσεις κατανέμονται χωρίς επιβάρυνση στα μεγαλύτερα σκάφη με βάση το ποσό των αλιευμάτων κατά τα προηγούμενα έτη, με αποτέλεσμα τα μικρά σκάφη στις περιοχές των Σαάμι να μην εμπίπτουν στο νέο σύστημα ποσοστώσεων.
Οι Σαάμι πρόσφατα απέτρεψαν ένα σχέδιο αξιοποίησης υδάτων, που απείλησε να μετατρέψει έναν αρχαίο ιερό τόπο και μια φυσική πηγή που ονομάζεται Σουτέσαγια σε μεγάλης κλίμακας εργοστάσιο εμφιάλωσης νερού για την παγκόσμια αγορά - χωρίς ενημέρωση ή διαβούλευση με τους ντόπιους Σαάμι, που αποτελούν το 70 τοις εκατό του πληθυσμού. Το Φινλανδικό Εθνικό Συμβούλιο Αρχαιοτήτων έχει καταγράψει την περιοχή ως τόπο πολιτιστικής και ιστορικής σημασίας και το ίδιο το ρέμα αποτελεί μέρος της λεκάνης απορροής Ντέατνου / Τάνα, που περιέχει το μεγαλύτερο με σολομούς ποταμό της Ευρώπης, σημαντική πηγή βιοπορισμού των Σαάμι.
Στη Νορβηγία κυβερνητικά σχέδια για την κατασκευή υδροηλεκτρικού σταθμού στον ποταμό Άλτα στο Φίνμαρκ της βόρειας Νορβηγίας οδήγησαν σε πολιτική αντιπαράθεση και συσπείρωση του λαϊκού κινήματος των Σαάμι στα τέλη της δεκαετίας του 1970 και στις αρχές εκείνης του 1980, με αποτέλεσμα η εναντίωση στην αντιπαράθεση για τον Άλτα να δώσει έμφαση όχι μόνο στα περιβαλλοντικά ζητήματα αλλά και στο θέμα των δικαιωμάτων των Σαάμι.
Κλιματική αλλαγή και περιβάλλον
Οι τάρανδοι έχουν μεγάλη πολιτιστική και οικονομική σημασία για τους αυτόχθονες πληθυσμούς του Βορρά. Τα ανθρωποοικολογικά συστήματα στο Βορρά, όπως η κτηνοτροφία ταράνδων, είναι ευαίσθητα στην αλλαγή, ίσως περισσότερο από σχεδόν οποιαδήποτε άλλη περιοχή του πλανήτη, λόγω εν μέρει της ποικιλότητας του αρκτικού κλίματος και οικοσυστήματος και των χαρακτηριστικών τρόπων ζωής των αυτοχθόνων λαών της Αρκτικής.
Η πυρηνική καταστροφή του Τσερνομπίλ το 1986 προκάλεσε μεταφορά ραδιενεργών σωματιδίων στα ευαίσθητα αρκτικά οικοσυστήματα και δηλητηρίασε τα ψάρια, το κρέας και τα μούρα. Οι λειχήνες και τα βρύα αποτελούν δύο από τις κυριότερες μορφές βλάστησης στην Αρκτική και είναι ιδιαίτερα ευαίσθητα σε ατμοσφαιρικούς ρύπους και βαρέα μέταλλα. Δεδομένου ότι πολλά δεν έχουν ρίζες, απορροφούν θρεπτικά συστατικά και τοξικές ενώσεις μέσω των φύλλων τους. Οι λειχήνες συσσώρευσαν την από αέρος ακτινοβολία και 73.000 ταράνδων έπρεπε να σκοτωθούν ως "ακατάλληλοι" για ανθρώπινη κατανάλωση μόνο στη Σουηδία. Η κυβέρνηση υποσχέθηκε την αποζημίωση των Σαάμι, που όμως δεν υλοποίησε.
Τα ραδιενεργά απόβλητα και τα αναλωμένα πυρηνικά καύσιμα έχουν αποθηκευτεί στα ύδατα ανοικτά της Χερσονήσου Κόλα, συμπεριλαμβανομένων θέσεων που απέχουν μόνο δύο χιλιόμετρα από τα μέρη όπου ζουν οι Σαάμι. Υπάρχουν τουλάχιστον πέντε «χωματερές» όπου τα αναλωμένα πυρηνικά καύσιμα και άλλα ραδιενεργά απόβλητα αποτίθενται στη Χερσόνησο Kόλα, συχνά με ελάχιστη ανησυχία για το περιβάλλον ή τον πληθυσμό που ζει εκεί.
Τουρισμός
Η τουριστική βιομηχανία της Φινλανδίας έχει επικριθεί για τη μεταστροφή του πολιτισμό των Σαάμι σε εργαλείο μάρκετινγκ, προωθώντας ευκαιρίες για την εμπειρία των "αυθεντικών" τελετών και του τρόπο ζωής τους. Σε πολλές τουριστικές τοποθεσίες άνθρωποι που δεν είναι Σαάμι ντύνονται με ανακριβή αντίγραφα παραδοσιακών ενδυμάτων τους και καταστήματα με είδη δώρων πωλούν χοντροκομμένα αντίγραφα χειροτεχνημάτων των Σαάμι. Μια δημοφιλής "τελετή", που διασχίζει τον Αρκτικό Κύκλο, στην πραγματικότητα δεν έχει καμία σημασία για την πνευματικότητα των Σαάμι. Για τους Σαάμι αυτή είναι μια προσβλητική εκδήλωση πολιτιστικής εκμετάλλευσης.
Διακρίσεις εις βάρος των Σαάμι
Οι Σαάμι έχουν γίνει για αιώνες, ακόμα μέχρι και σήμερα, αντικείμενο διακρίσεων και κακομεταχείρισης από τους κυρίαρχους πολιτισμούς που διεκδικούν την κατοχή των εδαφών τους. Δεν υπήρξαν ποτέ μια ενιαία κοινότητα σε μια μόνο περιοχή της Λαπωνίας, που μέχρι πρόσφατα θεωρείτο μόνο μια πολιτιστική περιοχή.
Η Νορβηγία έχει επικριθεί σε διεθνές επίπεδο για την πολιτική εκνορβηγισμού και διακρίσεων σε βάρος του αυτόχθονος πληθυσμού της χώρας. Στις 8 Απριλίου 2011 παραδόθηκαν στη Νορβηγία οι συστάσεις της Επιτροπής Φυλετικών Διακρίσεων του ΟΗΕ. Αφορούσαν πολλά θέματα, συμπεριλαμβανομένης της θέσης των φοιτητών που χρειάζονται δίγλωσση εκπαίδευσηi. Μία σύσταση της επιτροπής ήταν να μην επιτρέπεται καμία γλώσσα να αποτελεί βάση διακρίσεων στους νορβηγικούς νόμους κατά των διακρίσεων και συνιστούσε η διατύπωση του Άρθρου 1 της Σύμβασης για τις Φυλετικές Διακρίσεις να περιληφθεί στο Νόμο. Περαιτέρω σημεία συστάσεων σχετικά με τον πληθυσμό των Σαάμι στη Νορβηγία περιλάμβαναν την ενσωμάτωση της Σύμβασης αυτής στο Νόμου για τα Ανθρώπινα Δικαιώματα, τη βελτίωση της διαθεσιμότητας και της ποιότητας των υπηρεσιών διερμηνείας και την ισότητα των συστάσεων για ενέργειες του Συνήγορου του Πολίτη. Μια νέα αναφορά της σημερινής κατάστασης θα έπρεπε να είναι έτοιμη μέχρι το τέλος του 2012.
Ακόμη και στη Φινλανδία, όπου τα παιδιά των Σαάμι, όπως όλα στη χώρα, δικαιούνται ημερήσια φροντίδα και διδασκαλία της μητρικής τους γλώσσας, η Φινλανδική κυβέρνηση αρνήθηκε να χρηματοδοτήσει δαπάνες για αυτά τα δικαιώματα στο μεγαλύτερο μέρος της χώρας, ακόμη και στο Ροβανιέμι, το μεγαλύτερο δήμο στη Φινλανδική Λαπωνία. Οι ακτιβιστές Σαάμι έχουν πιέσει για εφαρμογή αυτών των βασικών δικαιωμάτων σε εθνικό επίπεδο.
Όπως και στις άλλες χώρες που διεκδικούν κυριαρχία στις περιοχές των Σαάμι, οι προσπάθειες των ακτιβιστών τους στη Φινλανδία τον 20ό αιώνα πέτυχαν περιορισμένη κυβερνητική αναγνώριση των δικαιωμάτων τους ως αναγνωρισμένης μειονότητας, αλλά η Φινλανδική κυβέρνηση διατήρησε τη νομικά επιβεβλημένη αρχή ότι οι Σαάμι πρέπει να αποδεικνύουν την ιδιοκτησία της γης, που είναι όμως ασυμβίβαστη και αντίθετη με τον παραδοσιακό τρόπο ζωής τους ως βοσκών ταράνδων. Αυτό έχει επιτρέψει στην κυβέρνηση της Φινλανδίας να αποκτήσει χωρίς αποζημίωση, με κίνητρο το οικονομικό κέρδος, γη που κατείχαν οι Σαάμι επί αιώνες.
Νορβηγία
Οι Σαάμι έχουν αναγνωριστεί ως αυτόχθων λαός της Νορβηγίας (1990 σύμφωνα με τη Σύμβαση 169 της ΔΟΕ όπως περιγράφεται παρακάτω) και, ως εκ τούτου, σύμφωνα με το διεθνές δίκαιο, οι Σαάμι στη Νορβηγία δικαιούνται ειδική προστασία και δικαιώματα. Η νομική βάση της πολιτικής για αυτούς είναι:
Η συνταγματική τροπολογία αναφέρει: "Είναι ευθύνη των αρχών του Κράτους να δημιουργήσουν συνθήκες που να επιτρέπουν στο λαό των Σαάμι να διατηρεί και να αναπτύσσει τη γλώσσα, τον πολιτισμό και τον τρόπο ζωής του". Αυτό παρέχει νομική και πολιτική προστασία στη γλώσσα, τον πολιτισμό και την κοινωνία του Sámi. Επιπλέον η "τροποποίηση συνεπάγεται μια νομική, πολιτική και ηθική υποχρέωση για τις Νορβηγικές αρχές να δημιουργήσουν ένα περιβάλλον που να συμβάλλει ώστε οι ίδιοι οι Σαάμι να επηρεάζουν την ανάπτυξη της κοινότητάς τους".
Ο νόμος περί Σαάμι παρέχει ειδικά δικαιώματα σ αυτούς:
Το Νορβηγικό Κοινοβούλιο των Σαάμι εκλέγει επίσης το 50% των μελών της επιτροπής της Περιοχής Φίνμαρκ, που ελέγχει το 95% της ομώνυμης Περιφέρειας.
Η Νορβηγία δέχθηκε επίσης διεθνείς συμβάσεις, διακηρύξεις και συμφωνίες που ισχύουν για τους Σαάμι ως μειονότητα και αυτόχθονες, όπως:
Το 2007 το Νορβηγικό Κοινοβούλιο ενέκρινε το νέο Νόμο για τη Βόσκηση των Ταράνδων, που αναγνωρίζει τις siida (τοπικές κοινότητες των Σαάμι) ως τα βασικά θεσμικά όργανα για τα δικαιώματα επί της γης, την οργάνωση και την καθημερινή διαχείριση της βόσκησης.
Σουηδία
Το Sametingslag ιδρύθηκε ως Κοινοβούλιο των Σαάμι της Σουηδίας την 1η Ιανουαρίου 1993. Η Σουηδία αναγνώρισε την ύπαρξη του «έθνους των Σαάμι» το 1989 αλλά δεν εχεί ακόμη υιοθετηθεί η Σύμβαση της ΔΟΕ για τους αυτόχθονες και τους Λαούς-Φυλές C169ε.
Η διάταξη για το Υποχρεωτικό Σχολείο αναφέρει ότι οι μαθητές Σαάμι δικαιούνται να διδάσκονται στη μητρική τους γλώσσα. Εντούτοις ένας δήμος είναι υποχρεωμένος να παρέχει διδασκαλία στη μητρική γλώσσα των Σαάμι, αν είναι διαθέσιμος κατάλληλος δάσκαλος και ο μαθητής έχει βασικές γνώσεις της γλώσσας.
Από το 2010, μετά από 14 χρόνια διαπραγματεύσεων, η Laponiatjuottjudus, μια ένωση με τον έλεγχο της πλειοψηφίας από τους Σαάμι, διαχειρίζεται τη Laponia, Μνημείο Παγκόσμιας Κληρονομιάς της UNESCO. Ο νόμος για την εκτροφή των ταράνδων ισχύει επίσης στην περιοχή.
Το 1998 η Σουηδία ζήτησε επίσημα συγγνώμη για τις αδικίες που διαπράχθηκαν εις βάρος των Σαάμι.
Η γλώσσα των Σαάμι είναι μία από τις πέντε εθνικές μειονοτικές γλώσσες που αναγνωρίζονται από τη σουηδική νομοθεσία.
Φινλανδία
Ο νόμος ίδρυσης του Κοινοβουλίου των Σαάμι της Φινλανδίας ψηφίστηκε στις 9 Νοεμβρίου 1973. Η Φινλανδία αναγνώρισε τους Σαάμι ως «λαό» το 1995, αλλά δεν έχει ακόμη επικυρώσει τη Σύμβαση 169 της ΔΟΕ για τους αυτόχθονες και τους Λαούς- Φυλές. Η Φινλανδία επικύρωσε το Σύμφωνο των Ηνωμένων Εθνών για τα Αστικά και Πολιτικά Δικαιώματα του 1966, αν και αρκετές υποθέσεις έχουν υποβληθεί ενώπιον της Επιτροπής Ανθρωπίνων Δικαιωμάτων των Ηνωμένων Εθνών. Από αυτές 36 αφορούσαν τον προσδιορισμό των δικαιωμάτων των μεμονωμένων Σαάμι στη Φινλανδία και τη Σουηδία. Οι αποφάσεις της επιτροπής διευκρινίζουν ότι οι Σαάμι είναι μέλη μειονότητας κατά την έννοια του άρθρου 27 και ότι η στέρηση ή η υπόσκαψη των δικαιωμάτων τους για την άσκηση παραδοσιακών δραστηριοτήτων που αποτελούν βασικό στοιχείο του πολιτισμού τους εμπίπτουν στο πεδίο εφαρμογής του Αρθρου 27. Η υπόθεση του Γ. Λάνσμαν εναντίον της Φινλανδίας αφορούσε έκκληση των Σαάμι εκτροφέων ταράνδων στη βόρεια Φινλανδία προς τη Φινλανδική Κεντρική Δασική Επιτροπή να μην εγκρίνει την υλοτομία και την κατασκευή δρόμων σε μια περιοχή που χρησιμοποιείτο από τους κτηνοτρόφους ως χειμερινός βοσκότοπος και τόπος αναπαραγωγής.
Οι Σαάμι της Φινλανδίας είχαν πρόσβαση στη διδασκαλία της γλώσσας τους σε κάποια σχολεία από τη δεκαετία του 1970 και τα γλωσσικά δικαιώματα καθιερώθηκαν το 1992. Υπάρχουν τρεις γλώσσες Σαάμι, που ομιλούνται στη Φινλανδία: Βόρεια Σαάμι, Σκολτ Σαάμι και Ιναρι Σαάμι. Από αυτές η τελευταία, που μιλιέται από περίπου 350 άτομα, είναι η μόνη που χρησιμοποιείται εξ ολοκλήρου εντός των συνόρων της Φινλανδίας, κυρίως στο δήμο Ιναρι.
Η Φινλανδία έχει αρνηθεί στους Σαάμι οποιαδήποτε δικαιώματα αυτοχθόνων ή δικαιώματα επί της γης. Στη Φινλανδία και οι μη Σάμι μπορούν να εκτρέφουν ταράνδους.
Οι Σαάμι είχαν ελάχιστη εκπροσώπηση στη φινλανδική εθνική πολιτική. Ουσιαστικά το 2007 ο Γιάνε Σεουρουγέρβι, εκπρόσωπος του Φινλανδικού Κέντρου Κόμματος, ήταν ο πρώτος Σαάμι που εκλέχτηκε ποτέ στο Φινλανδικό Κοινοβούλιο.
Ρωσία
Η Ρωσία δεν έχει υιοθετήσει τη Σύμβαση για τους αυτόχθονες και Λαούς-Φυλές της ΔΟΕ, C169. Τη Σοβιετική εποχή οι κάτοικοι της τούνδρας μεταφέρθηκαν βίαια σε κολχόζ (συλλογικές κοινότητες) από το κράτος. Οι περισσότεροι Σαάμι εγκαταστάθηκαν στο Λούγιαβρι (Λοβόζερο).
Ο Νόμος Διοίκησης των Μη-Ρώσων της Σιβηρίας του 1822 όριζε κρατική ιδιοκτησία σε όλη την έκταση της Σιβηρίας και στη συνέχεια "χορήγησε" δικαιώματα κατοχής στους αυτόχθονες Η διακυβέρνηση των αυτοχθόνων ομάδων και ειδικότερα η είσπραξη των φόρων από αυτούς, απαιτούσε την προστασία τους από την εκμετάλλευση από εμπόρους και εποίκους.
Το Σύνταγμα του 1993 στο Άρθρο 69 αναφέρει ότι «η Ρωσική Ομοσπονδία εγγυάται τα δικαιώματα των μικρών αυτοχθόνων λαών σύμφωνα με τις γενικά αποδεκτές αρχές και πρότυπα του διεθνούς δικαίου και των διεθνών συνθηκών της Ρωσικής Ομοσπονδίας» Για πρώτη φορά στη Ρωσία τα δικαιώματα των αυτοχθόνων μειονοτήτων θεσπίστηκαν στο Σύνταγμα του 1993.
Η Ρωσική Ομοσπονδία επικύρωσε το Σύμφωνο των Ηνωμένων Εθνών για τα Ατομικά και Πολιτικά Δικαιώματα του 1966. Το Τμήμα 2 απαγορεύει ρητά να στερεί τους λαούς από τα "δικά τους μέσα διαβίωσης". Το Ρωσικό κοινοβούλιο (Δούμα) ενέκρινε μερικά μέτρα για την εφαρμογή της.
Η Ρωσική Ομοσπονδία απαριθμεί διάφορους αυτόχθονες λαούς ως έχοντες ειδικά δικαιώματα και προστασίες βάσει του Συντάγματος και των ομοσπονδιακών νόμων και διαταγμάτων. Αυτά τα δικαιώματα συνδέονται με την κατηγορία που είναι γνωστή από τη σοβιετική εποχή ως μαλοτσίσλενιε νάροδυ ("ολιγάριθμοι λαοί"), ένας όρος που συχνά μεταφράζεται ως "αυτόχθονες μειονότητες", στους οποίους περιλαμβάνονται Αρκτικοί λαοί όπως οι Σαάμι, οι Νένετς, οι Εβενκι και οι Τσούκτσι.
Τον Απρίλιο του 1999 η Ρωσική Δούμα θέσπισε νόμο που εγγυάται την κοινωνικοοικονομική και πολιτιστική ανάπτυξη σε όλες τις αυτόχθονες μειονότητες, προστατεύοντας τους παραδοσιακούς τόπους διαβίωσης και αναγνωρίζοντας κάποια μορφή περιορισμένης ιδιοκτησίας των εδαφών που παραδοσιακά χρησιμοποιούνται για το κυνήγι, την κτηνοτροφία, την αλιεία και την τροφοσυλλογή. Ο νόμος ωστόσο δεν προβλέπει τη μεταβίβαση τίτλων δωρεάν απλώς στις αυτόχθονες μειονότητες. Ο νόμος δεν αναγνωρίζει τα δικαιώματα ανάπτυξης, ορισμένα δικαιώματα ιδιοκτησίας, συμπεριλαμβανομένης της αποζημίωσης για ζημιές σε αυτή, και περιορισμένα αποκλειστικά δικαιώματα. Ωστόσο δεν είναι σαφές αν η προστασία της φύσης στους παραδοσιακούς τόπους κατοικίας συνεπάγεται το δικαίωμα αποκλεισμού ανταγωνιστικών χρήσεων που είναι καταστροφικές για τη φύση ή αν έχουν δικαίωμα βέτο σε θέματα ανάπτυξης.
Ο Γεωκώδικας της Ρωσικής Ομοσπονδίας ενισχύει τα δικαιώματα των αριθμητικά μικρών λαών ("αυτόχθονες μειονότητες") να χρησιμοποιούν τόπους που κατοικούν και να συνεχίζουν τις παραδοσιακές οικονομικές δραστηριότητες χωρίς να πληρώνουν ενοίκια. Τέτοιες εκτάσεις δεν μπορούν να διατεθούν για μη συναφείς δραστηριότητες (που μπορεί να περιλαμβάνουν πετρέλαιο, φυσικό αέριο και ανάπτυξη ορυκτών ή τουρισμό) χωρίς τη συναίνεση των αυτοχθόνων λαών. Επιπλέον οι εγχώριες μειονότητες και οι εθνοτικές ομάδες επιτρέπεται να χρησιμοποιούν περιοχές περιβαλλοντικά προστατευόμενες και δεσμευμένες ως καταφύγια άγριας ζωής για να ασχολούνται με τους παραδοσιακούς τους τρόπους χρήσης της γης.
Παρόλο που οι αυτόχθονες ηγέτες στη Ρωσία έχουν κατά καιρούς υποστηρίξει τα εγχώρια δικαιώματα για εκτάσεις και πόρους, μέχρι σήμερα δεν υπήρξε σοβαρή ή εκτεταμένη συζήτηση για τα δικαιώματα των αυτοχθόνων ομάδων στην ιδιοκτησία της γης.
Βόρειες Χώρες
Στις 16 Νοεμβρίου 2005 στο Ελσίνκι μια ομάδα εμπειρογνωμόνων, υπό τον πρώην Πρόεδρο του Ανωτάτου Δικαστηρίου της Νορβηγίας Καθηγητή Κάρστεν Σμιθ, υπέβαλε πρόταση για μια Σύμβαση των Σαάμι των Βόρειων Χωρών στην ετήσια κοινή συνάντηση των υπουργών των αρμόδιων για τα θέματα των Σαάμι της Φινλανδίας, της Νορβηγίας και της Σουηδίας και στους προέδρους των τριών Κοινοβουλίων των Σαάμι στις αντίστοιχες χώρες. Η σύμβαση αυτή αναγνωρίζει τους Σαάμι ως ένα αυτόχθονα πληθυσμό που διαβιεί κοντά στα εθνικά σύνορα και στις τρεις χώρες. Προτείνεται ένα σύνολο ελάχιστων προτύπων για τα δικαιώματα της ανάπτυξης της γλώσσας και του πολιτισμού των Σαάμι και για τα δικαιώματα στη γη και τα ύδατα, τα μέσα βιοπορισμού και την κοινωνία. Η σύμβαση δεν έχει ακόμα κυρωθεί από τις Βόρειες χώρες.
Ο πολιτισμός των Σαάμι
Για να επανορθώσουν για την καταπίεση του παρελθόντος οι αρχές της Νορβηγίας, της Σουηδίας και της Φινλανδίας καταβάλλουν πλέον προσπάθειες να κατασκευάσουν πολιτιστικά ιδρύματα για τους Σαάμι και να προωθήσουν τον πολιτισμό και τη γλώσσα τους.
Ντούοτζι (χειροτεχνία)
Τα ντούοτζι, η χειροτεχνία των Σαάμι, προέρχονται από την εποχή που αυτοί ήταν αυτοσυντηρούμενοι νομάδες, πιστεύοντας επομένως ότι ένα αντικείμενο πρέπει πρώτα απ 'όλα να εξυπηρετεί ένα σκοπό αντί να είναι κυρίως διακοσμητικό. Οι άνδρες χρησιμοποιούσαν ως επί το πλείστον ξύλο, οστά και κέρατα για να κατασκευάσουν είδη όπως μακριά μαχαίρια με σκαλισμένες λαβές από κέρατο, τύμπανα και γκούκσι (ξύλινα κύπελλα). Οι γυναίκες χρησιμοποιούσαν δέρμα και ρίζες για να κατασκευάσουν αντικείμενα όπως γκάκτι (ρούχα) και καλάθια πλεγμένα από ρίζες σημύδας και έλατου.
Ενδυμασία
Τα γκάκτι είναι τα παραδοσιακά ρούχα που φορούν οι Σαάμι. Φοριούνται τόσο σε τελετουργικές περιπτώσεις όσο και κατά την εργασία, ιδιαίτερα κατά την εκτροφή ταράνδων.
Παραδοσιακά το γκάκτι κατασκευαζόταν από δέρμα και νεύρα ταράνδων, αλλά σήμερα είναι πιο συνηθισμένο να χρησιμοποιείται μαλλί, βαμβάκι ή μετάξι. Τα γυναικεία γκάκτι συνήθως αποτελούνται από ένα φόρεμα, ένα σάλι με κρόσια πιασμένο με 1-3 ασημένιες καρφίτσες και μπότες / παπούτσια από γούνα ή δέρμα ταράνδου. Οι μπότες μπορεί να είναι μυτερές ή στρογγυλές μπροστά και συχνά έχουν μάλινα περιτυλίγματα στους αστράγαλους. Οι μπότες των Ανατολικών Σαάμι είναι στρογγυλές μπροστά από γούνα ταράνδου, με επένδυση από τσόχα και με διακοσμητικές λεπτομέρειες. Υπάρχουν διαφορετικά γκάκτι για τις γυναίκες και τους άνδρες. Εκείνα των ανδρών έχουν μια πιο κοντή «ζακέτα-φούστα» από το μακρύ φόρεμα των γυναικών. Τα παραδοσιακά γκάκτι είναι συνηθέστερα σε αποχρώσεις κόκκινου, μπλε, πράσινου, λευκού, καφέ από δέρμα ή γούνα ταράνδου. Το χειμώνα προστίθεται παλτό και γκέτες από γούνα ταράνδου, και μερικές φορές μια κάπα και ένα σχοινί / λάσο.
Τα γκάκτι μπορεί να φοριούνται με ζώνη. Αυτές είναι μερικές φορές υφαντές, από υφασμένες λωρίδες, ή με χάντρες. Οι δερμάτινες ζώνες μπορεί να έχουν κουμπιά από κέρατο ή ασημένια κουμπιά που μοιάζουν με κουμπιά, ή λεπτομέρειες όπως δακτυλίους από ορείχαλκο ή χαλκό. Οι ζώνες μπορεί επίσης να έχουν δερμάτινα πουγκάκια με χάντρες, κεράτινες θήκες βελονών, εξαρτήματα για φωτιά, φυλακτά και συχνά σκαλιστό μαχαίρι με κεράτινη λαβή. Ορισμένοι Ανατολικοί Σαάμι φορούν επίσης ένα πανωφόρι (малиц) από δέρμα ταράνδου με μαλλί εσωτερικά και πάνω από τις μπότες.
Μουσική
Χαρακτηριστικό γνώρισμα της μουσικής παράδοσης των Σαάμι είναι τα τραγούδια yoik. Τα yoik είναι τραγούδια-ψαλμοί και παραδοσιακά τραγουδιούνται a cappella, συνήθως αργά και βαθιά στον λαιμό με εμφανές συναισθηματικό περιεχόμενο θλίψης ή θυμού. Μπορεί να είναι αφιερωμένα σε ζώα και πουλιά της φύσης, σε συγκεκριμένους ανθρώπους ή συγκεκριμένες περιστάσεις και μπορεί να είναι χαρούμενα, λυπημένα ή μελαγχολικά. Συχνά βασίζονται σε συλλαβικό αυτοσχεδιασμό. Τα τελευταία χρόνια τα yoik συχνά τα συνοδεύουν και μουσικά όργανα. Τα μόνα παραδοσιακά όργανα των Σαάμι που χρησιμοποιούνται μερικές φορές για να συνοδεύσουν τα yoik είναι το φλάουτο "fadno" (φτιαγμένο από κορμούς-καλάμια αγγελικής) και τα τύμπανα χειρός.
Φεστιβάλ
Πολλά φεστιβάλ Σαάμι σε όλη την περιοχή της Λαπωνίας ασχολούνται με διάφορες πτυχές του πολιτισμού τους. Το πιο γνωστό στη Νορβηγική πλευρά είναι το Ρίντου Ρίτζου, αν και υπάρχουν και άλλα, όπως το Ιγιαχις Ιτζα στο Ιναρι. Μεταξύ των πιο πανηγυρικών είναι τα φεστιβάλ του Πάσχα που λαμβάνουν χώρα στο Καουτοκέινο και στο Κάρσγιοκ πριν από την ανοιξιάτικη μετανάστευση των ταράνδων προς τις ακτές. Αυτά τα φεστιβάλ συνδυάζουν την παραδοσιακή κουλτούρα με τα σύγχρονα φαινόμενα όπως οι αγώνες σνόουμομπιλ.
Εικαστικές τέχνες
Εκτός από τα ντούοτζι (χειροτεχνία των Σαάμι) υπάρχει ένας αναπτυσσόμενος χώρος σύγχρονης τέχνης των Σαάμι. Ιδρύονται γκαλερί όπως η Sámi Dáiddaguovddáš (Κέντρο Σύγχρονων Τεχνών των Σαάμι).
Χορός
Για πολλά χρόνια υπήρξε μια εσφαλμένη αντίληψη ότι οι Σαάμι ήταν ο μόνος λαός αυτοχθόνων στον κόσμο χωρίς χορευτική παράδοση. Έχουν εμφανιστεί χορευτικοί όμιλοι των Σαάμι όπως η Kompani Nomad. Ένα βιβλίο σχετικά με τη «χαμένη» χορευτική παράδοση των Σαάμι που ονομάζεται Jakten på den försvunna samiska dansen εκδόθηκε πρόσφατα από το Κέντρο Έρευνας για τους Σαάμι του Πανεπιστήμιου του Ούμεο. Στις ανατολικές περιοχές της Λαπωνίας η χορευτική παράδοση είναι διαρκέστερη και συνεχίζεται από ομάδες όπως η Johtti Kompani.
Εκτροφή ταράνδων
Η εκτροφή ταράνδων υπήρξε και εξακολουθεί να αποτελεί σημαντική πτυχή της κουλτούρας των Σαάμι. Παραδοσιακά οι Σαάμι ζούσαν και εργάζονταν σε ομάδες βόσκησης ταράνδων που ονομάζονταν siiddat και αποτελούντο από πολλές οικογένειες και τα κοπάδια τους. Τα μέλη της siiddat συνεργάζονταν μεταξύ τους για τη διαχείριση και τη βόσκηση των κοπαδιών. Κατά τα χρόνια της αναγκαστικής αφομοίωσης οι περιοχές στις οποίες η εκτροφή ταράνδων ήταν ένα σημαντικό μέσο βιοπορισμού ήταν μεταξύ των λίγων όπου επέζησαν ο πολιτισμός και η γλώσσα των Σαάμι.
Σήμερα στη Νορβηγία και τη Σουηδία η εκτροφή ταράνδων προστατεύεται νόμιμα ως αποκλειστικός τρόπος ζωής των Σαάμι, έτσι ώστε μόνο τα άτομα της καταγωγής αυτής με ιστορικό οικογένειας εκτροφής ταράνδων να μπορούν να κατέχουν και, ως εκ τούτου, να μπορούν να βιοπορίζονται από ταράνδους. Επί του παρόντος περίπου 2800 άτομα ασχολούνται με εκτροφή ταράνδων στη Νορβηγία. Στη Φινλανδία η εκτροφή ταράνδων δεν είναι αποκλειστικότητα των Σαάμι και ασκείται σε περιορισμένο βαθμό και από Φινλανδούς. Από νομική άποψη περιορίζεται στους πολίτες ΕΕ / ΕΟΧ που διαμένουν στην περιοχή. Στο βορρά (Λαπωνία) διαδραματίζει σημαντικό ρόλο στην τοπική οικονομία, ενώ ο οικονομικός αντίκτυπός της είναι μικρότερος στα νότια τμήματα της περιοχής (επαρχία Όουλου).
Αντιψυχιατρική
Το αντιψυχιατρικό κίνημα (αντιψυχιατρική) γνώρισε έκρηξη σε δημοτικότητα κατά την δεκαετία του 1960 με πρωτεργάτη τον Ντέιβιντ Κούπερ. Είναι μια ιδεολογική παρέμβαση στις κατεστημένες ψυχιατρικές μεθόδους της εποχής. Είναι ενεργό σε διάφορες μορφές για δύο αιώνες.
Γενικά μιλώντας το κίνημα στήριζε ότι οι σύγχρονες ψυχιατρικές μέθοδοι είναι επιβλαβείς για τους ασθενείς και ότι η κοινωνικά καθιερωμένη σχέση γιατρού-ασθενή είναι από εσφαλμένη έως και ανήθικη, καθώς κατά τους υποστηρικτές του κινήματος δίνει υπερβολική δύναμη στον γιατρό και δεν φέρεται με σεβασμό στον ασθενή.
Το κίνημα δείχνει επίσης απέχθεια ως προς την χρήση ψυχοφαρμάκων (ο Ντέιβιντ Κούπερ επανειλημμένα τα αποκαλεί σοδομισμό του πνεύματος) άποψη που είναι ημιαποδεκτή σήμερα.
Σχετικά με αυτήν την έννοια υπάρχει το σύγγραμμα ‘Ψυχιατρική και Αντιψυχιατρική του Ντέιβιντ Κούπερ.
Παραπομπές
Κατηγορία:Ψυχιατρική
Ωδείο
thumb|Ομοσπονδιακό Κονσερβατόριο «Ν.Α. Ρίμσκι-Κορσάκοφ» στην [[Αγία Πετρούπολη]] Ωδείο, (παλαιότερα κονσερβατόριον), εκ της ιταλικής conservatorio, ή (από το γαλλικό) conservatoire χαρακτηρίζεται οποιαδήποτε ανώτερη σχολή, κολλεγιακή ή πανεπιστημιακή, στην οποία διδάσκονται όλοι οι κλάδοι της μουσικής. Παρότι στις περισσότερες χώρες ο όρος χρησιμοποιείται συχνά για να περιγράψει κάθε μουσική σχολή αδιακρίτως, υφίστανται εντούτοις διαφορές ανάμεσα στο ωδείο, τη μουσική σχολή, την ωδική σχολή, την ακαδημία μουσικής, το μουσικό κολλέγιο και την πανεπιστημιακή μουσική σχολή. Χονδρικά, η διαφορά εστιάζεται στο ότι τα ωδεία και οι ακαδημίες προσανατολίζονται στην εκτελεστική πρακτική της μουσικής (μουσικά όργανα, ωδική), ενώ τα πανεπιστήμια και τα κολλέγια στην θεωρητική της κατεύθυνση.
Αρχικά όμως, πριν ακόμα δημιουργηθούν τέτοιες σχολές, κονσερβατόρια λέγονταν διάφορα ορφανοτροφεία ή άσυλα απροστάτευτων παιδιών. Όσοι οικότροφοι αυτών των ιδρυμάτων έδειχναν δείγματα εξαιρετικών επιδόσεων στη μουσική τελειοποιούνταν σε ειδικά τμήματα, μέσα σ΄ αυτά τα άσυλα. Τελικά με το χρόνο στα ιδρύματα αυτά γίνονταν ευπρόσδεκτα μόνο παιδιά που έδειχναν παραπάνω προσόντα με συνέπεια ν΄ αναδειχθούν αυτά σε σχολές υψηλών απαιτήσεων με τελική εξειδίκευση του όρου μόνο για τέτοιες σχολές.
Ορισμένα περίφημα ωδεία ανά τον κόσμο περιλαμβάνουν αυτά του Παρισιού, της Αγίας Πετρούπολης καθώς και το αρχαίοτερο του κόσμου, την Ακαδημία Μουσικής της Αγίας Καικιλίας στη Ρώμη. Στην Ελλάδα τα γνωστότερα τέτοια ιδρύματα περιλαμβάνουν το Ωδείο Αθηνών, το Εθνικό Ωδείο και το Κρατικό Ωδείο Θεσσαλονίκης.
Πηγές
Κατηγορία:Μουσική εκπαίδευση
Τούλκου
Ο τούλκου (སྤྲུལ་སྐུ, επίσης tülku, trulku) είναι ορισμός για τη μετενσάρκωση ενός βουδιστή λάμα στον θιβετιανό βουδισμό.
Στα αγγλικά
Κατηγορία:Βουδισμός
Ρενέ Ζελβέγκερ
Η Ρενέ Κάθλιν Ζελβέγκερ (Renée Kathleen Zellweger, 25 Απριλίου 1969) είναι Αμερικανίδα ηθοποιός και παραγωγός.
Η Ζελβέγκερ έγινε παγκοσμίως γνωστή το 1996 με το ρόλο της στην ταινία Τζέρι Μαγκουάιρ (Jerry Maguire). Στη συνέχεια, έλαβε δύο υποψηφιότητες για Όσκαρ Α' Γυναικείου Ρόλου για το ρόλο της ως Μπρίτζετ Τζόουνς στην κωμωδία Το ημερολόγιο της Μπρίτζετ Τζόουνς (Bridget Jones's Diary) το 2001 και ως Ρόξι Χαρτ στο μιούζικαλ Σικάγο (Chicago) το 2002. Κέρδισε το Όσκαρ Β' Γυναικείου Ρόλου το 2004 για την ερμηνεία της στο δράμα Επιστροφή στο Cold Mountain (Cold Mountain, 2003), καθώς και Όσκαρ Α' Γυναικείου Ρόλου το 2020 για την ερμηνεία της στην ταινία Τζούντι (Judy, 2019), όπου υποδύθηκε την Τζούντι Γκάρλαντ.
Έχει κερδίσει δυο Όσκαρ, τέσσερις Χρυσές Σφαίρες, τέσσερα Βραβεία Σωματείου Ηθοποιών και δυο Βραβείο BAFTA, ονομάστηκε Hasty Pudding Γυναίκα της Χρονιάς το 2009 και καθιερώθηκε ως μία από τις πιο ακριβοπληρωμένες ηθοποιούς του Χόλιγουντ για το 2007.
Προσωπική ζωή
Από το 2002 και για δύο χρόνια, η Ζελβέγκερ είχε σχέση με τον Τζακ Γουάιτ, τραγουδιστή του ροκ συγκροτήματος The White Stripes.
Το Σεπτέμβριο του 2010, αναφέρθηκε ότι η Ζελβέγκερ και ο ηθοποιός Μπράντλεϊ Κούπερ είχαν σχέση για πάνω από ένα χρόνο. Στις 18 Μαρτίου 2011, το περιοδικό People ανακοίνωσε ότι το ζευγάρι είχε δώσει τέλος στη σχέση του.
Εξωτερικοί σύνδεσμοι
Κατηγορία:Αμερικανοί παραγωγοί ταινιών Κατηγορία:Βραβευμένες με Όσκαρ Β' Γυναικείου Ρόλου Κατηγορία:Βραβευμένες με BAFTA Α' Γυναικείου Ρόλου Κατηγορία:Βραβευμένες με Χρυσή Σφαίρα Β΄ Γυναικείου Ρόλου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί φωνής Κατηγορία:Βραβευμένες με Όσκαρ Α' Γυναικείου Ρόλου Κατηγορία:Βραβευμένες με Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Βραβευμένες με Χρυσή Σφαίρα Καλύτερης Ηθοποιού (Κωμωδίες ή Μιούζικαλ)
Εθνική Τουρκίας Κ-17 (ποδόσφαιρο ανδρών)
Η Εθνική Τουρκίας U17 (ποδόσφαιρο ανδρών) είναι η εθνική ομάδα ποδοσφαίρου κάτω των 17 ετών της Τουρκίας. Ελέγχεται από την Ποδοσφαιρική Ομοσπονδία Τουρκίας. Η ομάδα συμμετέχει στο Ευρωπαϊκό πρωτάθλημα ποδοσφαίρου U17, το οποίο διεξάγεται κάθε χρόνο.
Παραπομπές
Κατηγορία:Εθνική Τουρκίας (ποδόσφαιρο) Κατηγορία:Εθνικές ομάδες ποδοσφαίρου Κ-17 Ευρώπης
Τζαμί Φερχάτ Πασά
Το Τζαμί Φερχάτ Πασά ή Φερχαντίγια (βοσνιακά: Ferhat-pašina džamija) είναι τζαμί στην πόλη Μπάνια Λούκα της Βοσνίας-Ερζεγοβίνης. Το αρχικό κτίσμα κατασκευάστηκε κατά τα τέλη του 16ου αιώνα - περίοδο κατά την οποία η Βοσνία αποτελούσε κομμάτι της Οθωμανικής Αυτοκρατορίας - και καταστράφηκε το 1993 στη διάρκεια του Πολέμου της Βοσνίας. Η ανακατασκευή του κτιρίου ολοκληρώθηκε το 2016.
Γενικά στοιχεία
αριστερά|μικρογραφία|211x211εσ|Το τζαμί το 1941. Η ολοκλήρωση της αρχικής κατασκευής του τεμένους χρονολογείται μεταξύ των ετών 1579-1580. Κτήτορας του ήταν ο πασάς Φερχάντ Σοκόλοβιτς, από τον οποίο έλαβε το τέμενος την ονομασία του, ενώ σχετικά με τον αρχιτέκτονα, αν και είναι άγνωστος, υποστηρίζεται πως υπήρξε μαθητής του φημισμένου Οθωμανού αρχιτέκτονα Μιμάρ Σινάν. Το αρχικό κτιριακό συγκρότημα επεκτάθηκε στα τέλη του 19ου αιώνα, ενώ τη δεκαετία του 1950 έγιναν ορισμένες εργασίες συντήρησης. Ενδιάμεσα, το τέμενος είχε υποστεί ζημιές από πυρκαγιά που ξέσπασε το 1737, αλλά και από βομβαρδισμό κατά τη διάρκεια του Β΄ Παγκοσμίου Πολέμου. Τον Μάιο του 1993, το τέμενος κατεδαφίστηκε έπειτα από απόφαση των αρχών της Σερβικής Δημοκρατίας, κατά τη διάρκεια του Πολέμου της Βοσνίας.
Τα εγκαίνια του ανακατασκευασμένου τζαμιού Φερχάτ Πασά πραγματοποιήθηκαν την 7η Μαΐου του 2016, ημέρα κατά την οποία συμπληρώνονταν 23 χρόνια από την καταστροφή του αρχικού κτιρίου.
Ολυμπιακό Κέντρο Μπιτς Βόλεϊ
Το Ολυμπιακό Κέντρο Μπιτς Βόλεϊ είναι αθλητική εγκατάσταση στο Ολυμπιακό Συγκρότημα Φαλήρου, στην οποία διεξήχθη η διοργάνωση του Μπιτς Βόλεϊ στους Ολυμπιακούς Αγώνες του 2004 στην Αθήνα. Η χωρητικότητα της εγκατάστασης είναι 9.600 θεατές, αν και κατά τη διάρκεια των Ολυμπιακών Αγώνων χρησιμοποιήθηκαν οι 7.300 θέσεις. Το στάδιο άνοιξε επίσημα στις 2 Αυγούστου 2004, λίγες εβδομάδες πριν από την έναρξη των Ολυμπιακών Αγώνων, αν και είχαν διεξαχθεί δοκιμαστικοί αγώνες στο χώρο ένα χρόνο πριν.
Τον Αύγουστο του 2014, η εγκατάσταση βρισκόταν σε αχρηστία ενώ είχαν φυτρώσει αρκετά άγρια φυτά.
Παραπομπές/Πηγές
Μπιτς Βολει Μπιτς Βολει Κατηγορία:Γήπεδα πετοσφαίρισης στην Ελλάδα
Σάντο Τραφικάντε
Ο Σάντο Τραφικάντε Τζούνιορ (αγγλικά:Santo Trafficante Jr.), (15 Νοεμβρίου 1914 - 17 Μαρτίου 1987) ήταν Αμερικανός γκάνγκστερ και ένα από τα πιο ισχυρά αφεντικά της Μαφίας στις Ηνωμένες Πολιτείες. Ύπηρξε επικεφαλής της εγκληματικής οικογένειας Τραφικάντε και έλεγχε οργανωμένες εγκληματικές επιχειρήσεις στη Φλόριντα και την Κούβα, οι οποίες είχαν προηγουμένως ενοποιηθεί από αρκετές αντίπαλες συμμορίες από τον πατέρα του, Σάντο Τραφικάντε τον πρεσβύτερο.
Ο Τραφικάντε διατηρούσε δεσμούς με την οικογένεια εγκλημάτων Μπονάνο στη Νέα Υόρκη, αλλά ήταν πιο στενός σύμμαχος με τον Σαμ Τζιανκάνα στο Σικάγο. Κατά συνέπεια, ενώ γενικά αναγνωρίστηκε ως η πιο ισχυρή προσωπικότητα του οργανωμένου εγκλήματος στη Φλόριντα σε μεγάλο μέρος του 20ού αιώνα, ο Τραφικάντε θεωρείται ότι δεν είχε τον απόλυτο έλεγχο στο Μαϊάμι, στο Μαϊάμι Μπιτς, στο Φορτ Λόντερντεϊλ ή στο Παλμ Μπιτς. Η ανατολική ακτή της Φλόριντα ήταν ένα χαλαρό διαπλεκόμενο συγκρότημα οικογενειακών συμφερόντων της Νέας Υόρκης με συνδέσμους προς τους Μέγερ Λάνσκι, Μπάγκσυ Σίγκελ, Άντζελο Μπρούνο, Κάρλος Μαρτσέλο και Φρανκ Ραγκάνο.
Ο Τραφικάντε παραδέχτηκε τις ενέργειές του κατά του Φιντέλ Κάστρο στην Εξεταστική Επιτροπή για τις Δολοφονίες της Βουλής των Αντιπροσώπων το 1978, και αρνήθηκε κατηγορηματικά τους ισχυρισμούς ότι γνώριζε μια συνωμοσία για τη δολοφονία του Προέδρου Τζον Φ. Κέννεντι. Οι Ομοσπονδιακοί ανακριτές άσκησαν εναντίον του κατηγορίες επιθέσεων και συνωμοσίας το καλοκαίρι του 1986.
Πρώτα χρόνια
Ο Τραφικάντε γεννήθηκε στην Τάμπα της Φλόριντα, από τους Σικελούς γονείς Σάντο Τραφικάντε τον πρεσβύτερο και τη σύζυγό του Μαρία Τζουζέπα Κατσιατόρε το 1914. Σταμάτησε το σχολείο ένα χρόνο πριν τελειώσει το λύκειο.
Ο πατέρας του Τραφικάντε ήταν ένας από τους τυχερούς επιζώντες από αυτό που ονομαζόταν «Εποχή του Αίματος», όταν αντίπαλες συμμορίες που εδρεύαν στην Τάμπα πολεμούσαν για τον έλεγχο των νυχτερινών κέντρων εποχής της ποτοαπαγόρευσης και, κυρίως, τις τοπικές συμμορίες εκβιασμών που όνομαζονταν «bolitas». Η μάχη των αντιπάλων της μαφίας στη Νότια Φλόριντα ουσιαστικά εξασθένισε ο ένας τον άλλον οικονομικά και, μέσω των δολοφονιών, τον αριθμό των διαθέσιμων στρατιωτών. Ο πατέρας του Τραφικάντε καθυστέρησε να εμπλακεί στον πολέμο των συμμορίων και ανέπτυξε σχέσεις με πολιτικούς και τους συναδέλφους του στη Νέα Υόρκη και το Σικάγο. Μέχρι τη λήξη της ποτοαπαγόρευσης, ήταν ο κορυφαίος γκάνγκστερ της Φλόριντα, λειτουργώντας με την ευλογία του εξόριστου αφεντικού της μαφίας, Λάκι Λουτσιάνο και των Φρανκ Κοστέλο και Μέγερ Λάνσκι του εθνικού συνδικάτου εγκλήματος.
Το 1946, ο Σάντο Τραφικάντε ο πρεσβύτερος έστειλε τον γιο του, ήδη υπαρχηγό του, στην Κούβα για να επενδύσει στον αυξανόμενο αριθμό νυχτερινών κέντρων και καζίνο στο νησί. Η οικογένεια Τραφικάντε δημιούργησε μια ισχυρή συμμαχία με την κυβέρνηση Μπατίστα στην Κούβα και επωφελήθηκε από τις επενδύσεις τους.
Άνοδος στο οργανωμένο έγκλημα
Το 1954, ο Σάντο Τραφικάντε ο πρεσβύτερος πέθανε από φυσικά αιτία και ο γιος του ανέλαβε την ηγεσία της οικογένειας του εγκλήματος. Ο Τραφικάντε διατηρούσε αρκετές κατοικίες στη Νέα Υόρκη και τη Φλόριντα. Τα έγγραφα του Υπουργείου Οικονομικών των ΗΠΑ δείχνουν ότι οι διωκτικές αρχές πίστευαν ότι τα νόμιμα επιχειρηματικά συμφέροντα του Τραφικάντε συμπεριέλαμβαναν αρκετά νόμιμα καζίνο στην Κούβα, έναν κινηματογράφο της Αβάνας και ήταν συνεταίρος σε πολλά εστιατόρια και μπαρ στην πατρίδα του την Τάμπα. Φημολογήθηκε ότι ήταν μέρος ενός συνδικάτου της Μαφίας που κατείχε πολλά κουβανικά ξενοδοχεία και καζίνο. Ως ένας από τους πιο ισχυρούς γκάνγκστερς στις ΗΠΑ, προσκλήθηκε στη Διάσκεψη της Αβάνας τον Δεκέμβριο του 1946.
Ο Τραφικάντε συνελήφθη συχνά καθ 'όλη τη διάρκεια της δεκαετίας του 1950 για διάφορες κατηγορίες δωροδοκίας και για την παράνομη λαχειοφόρο bolita στην περιοχή Ybor City της Τάμπα. Απέφυγε όλες της καταδίκες εκτός από μια φορά, καταδικάζοντας τον σε πενταετή ποινή για δωροδοκία το 1954, αλλά η καταδίκη του ανατράπηκε από το Ανώτατο Δικαστήριο της Φλόριντα προτού μεταφερθεί στη φυλακή.
Συνωμοσία για δολοφονία του Κάστρο
Αφού η επαναστατική κυβέρνηση του Φιντέλ Κάστρο κατέσχεσε τα περιουσιακά στοιχεία των κουβανικών επιχειρήσεων του Τραφικάντε και τον απέλασε από τη χώρα ως «ανεπιθύμητο αλλοδαπό», αυτός ήρθε σε επαφή με διάφορους αμερικανικούς πράκτορες της CIA και συμμετείχε σε πολλά ανεπιτυχή σχέδια για την δολοφονία του Κάστρο. Το 1975, η CIA αποχαρακτήρισε μια έκθεση που αναφέρει ότι ο Τραφικάντε είχε πειστεί να δηλητηριάσει τον Κάστρο, έναν ισχυρισμό που ο ίδιος αρνήθηκε. Το 1997, περαιτέρω αποχαρακτηρισμένα έγγραφα έδειξαν ότι ορισμένες μαφίες συνεργάστηκαν με την CIA σε απόπειρες δολοφονίας εναντίον του Κάστρο. Οι υπαινιγμοί σε αυτές τις ιστορικές συνδέσεις επιβεβαιώθηκαν από την αναφορά της CIA για το 2007 με τίτλο "Family Jewels".
Ισχυρισμοί για συμμετοχή στη δολοφονία Τζον Κένεντι
Το 1976, ο Κουβανός εξόριστος και ο πληροφοριοδότης του FBI, Χοσέ Άλεμαν, δήλωσε στην εφημερίδα The Washington Post ότι τον Σεπτέμβριο του 1962, ο Τραφικάντε του είχε προσφέρει ένα δάνειο 1,5 εκατομμυρίων δολαρίων για να αντικαταστήσει το τριώροφο μοτέλ του Άλεμαν με ένα γυάλινο θαύμα 12 ορόφων.
Είπε ότι ο Τραφικάντε διαμαρτυρήθηκε για την ειλικρίνεια των Κένεντι και τις «επιθέσεις» τους στον Τζίμι Χόφα και άλλους συνεργάτες του. Σύμφωνα με τον Άλεμαν, όταν είπε στον Τραφικάντε ότι ο Πρόεδρος Τζον Φ. Κένεντι πιθανότατα θα επανεκλεγεί, ο Τραφικάντε του απάντησε: «Όχι, Χοσέ, θα χτυπηθεί». Ο Άλεμαν ισχυρίστηκε ότι ανέφερε τα σχόλια του Τραφικάντε στις επαφές του στο FBI, οι οποίοι απέρριψαν τις προειδοποιήσεις του Κένεντι ως «κακόγουστο αστείο της συμμορίας».
Συμμετοχή της Αυστραλίας στους Θερινούς Ολυμπιακούς Αγώνες 2016
Η Αυστραλία συμμετείχε στους Θερινούς Ολυμπιακούς Αγώνες 2016 στο Ρίο ντε Τζανέιρο από τις 5 έως τις 21 Αυγούστου 2016. Είναι μία από τις πέντε χώρες που έχουν συμμετάσχει σε όλες τις διοργανώσεις των σύγχρονων Θερινών Ολυμπιακών Αγώνων μαζί με την Ελλάδα, τη Μεγάλη Βρετανία, τη Γαλλία και την Ελβετία.
Σάντο Τραφικάντε
Ισχυρισμοί για συμμετοχή στη δολοφονία Τζον Κένεντι
Το 1978, τόσο ο Τραφικάντε όσο και ο Άλεμαν κλήθηκαν να καταθέσουν ενώπιον των μελών της επιτροπής δολοφονιών των Ηνωμένων Πολιτειών που διερευνούσαν πιθανές σχέσεις μεταξύ του δολοφονού του Κένεντι δολοφόνου Λι Χάρβεϊ Όσβαλντ και των αντι-Κάστρο Κουβανών, συμπεριλαμβανομένης της θεωρίας ότι ο Κάστρο σκότωσε τον Κένεντι σε αντίποινα για τις προσπάθειες της CIA κατά της ζωής του. Στις 27 Σεπτεμβρίου 1978, ο Άλεμαν επανέλαβε στους ανακριτές της Επιτροπής ότι ο Τραφικάντε είχε παραπονεθεί τον Ιούνιο ή τον Ιούλιο του 1963 σχετικά με την διώξη του Κένεντι για το οργανωμένο έγκλημα σε μια συνάντηση για να συζητήσουν ένα επιχειρηματικό δάνειο.
Η Επιτροπή είχε προηγουμένως αναφέρει ότι ο Άλεμαν δήλωσε ότι πίστευε ότι η χρήση της φράσης «πρόκειται να χτυπηθεί» από τον Τραφικάντε σήμαινε ότι το αφεντικό της μαφίας ήξερε ότι ο Κένεντι θα σκοτωθεί. Όταν επισημάνθηκε αυτό, ο Άλεμαν αρνήθηκε ότι εννοούσε ότι πίστευε ότι ο Κένεντι θα δολοφονηθεί και είπε ότι σκέφτηκε ότι ο Τραφικάντε σήμαινε ότι ο Κένεντι «θα χτυπηθεί πολιτικά» κατά τις επόμενες εκλογές. Ο Αλεμαν δήλωσε ότι ανησυχούσε για την ασφάλειά του και δεν ήταν σίγουρος ότι είχε ακούσει ή κατανοήσει σωστά το σχόλιο του Τραφικάντε.
Συμμετοχή της Αυστραλίας στους Θερινούς Ολυμπιακούς Αγώνες 2016
Παραπομπές
Αυστραλία Θερινοί Ολυμπιακοί Αγώνες 2016
Σάντο Τραφικάντε
Ισχυρισμοί για συμμετοχή στη δολοφονία Τζον Κένεντι
Μετά την επιβολή ασυλίας από τη δίωξη, ο Τραφικάντε κατέθεσε ενώπιον της Επιτροπής την επόμενη ημέρα, στις 28 Σεπτεμβρίου και αντέκρουσε τον ισχυρισμό ότι είπε στον Άλεμαν ότι «ο Κένεντι θα χτυπηθεί». Δήλωσε ότι δεν το είπε επειδή πάντα μιλούσε με τον Άλεμαν στα ισπανικά και είπε ότι δεν υπάρχει τρόπος να μεταφραστεί η φράση στα ισπανικά. [12] Ο Τραφικάντε δήλωσε επίσης ότι δεν θυμόταν να είχε συναντήσει τον Όσβαλντ ή τον δολοφόνο του Όσβαλντ, Τζακ Ρούμπι. Κατά τη διάρκεια της κατάθεσής του, ο Τραφικάντε παραδέχτηκε επίσης για πρώτη φορά ότι είχε συνεργαστεί με τη CIA από το 1960 έως το 1961 σε μια προσπάθεια δηλητηρίασης του Κάστρο, αλλά δήλωσε ότι ο ρόλος του ήταν μόνο ως διερμηνέας μεταξύ αξιωματούχων της CIA και κουβανών εξόριστων. Κατέθεσε ότι μπήκε στο σχέδιο από τους Ροσέλι και Τζιανκάνα, οι οποίοι είχαν προσληφθεί από τον Μέιχιου και ότι τους γνώρισε στους κουβανούς εξόριστους στη Φλόριντα. Δήλωσε ότι δεν έλαβε καμία πληρωμή για τη συμμετοχή του και ότι ενήργησε λόγω πατριωτισμού.
Στις 14 Ιανουαρίου 1992, ο πρώην δικηγόρος του Τραφικάντε, Φρανκ Ραγκάνο, είπε στον δημοσιογράφο Τζακ Νιούφιλντ της New York Post ότι διαβίβασε ένα αίτημα από τον Χόφα στον Τραφικάντε και στο αφεντικό της Νέας Ορλεάνης Κάρλος Μαρτσέλο για να σκοτώσει τον Κένεντι. Επανέλαβε τον ισχυρισμό δύο ημέρες αργότερα στη τηλεοπτική εκπομπή Good Morning America του ABC, στη τηλεοπτική εκπομπή του Νιούφιλντ με τίτλο JFK, Hoffa and Mob που προβλήθηκε τον Νοέμβριο του 1992, και πάλι στην αυτοβιογραφία του με τίτλο Mob Lawyer του 1994. Σύμφωνα με τον Ραγκάνο, συνάντησε τον Χόφα στα κεντρικά γραφεία των Teamsters στην Ουάσιγκτον, όπου στη συνέχεια, έδωσε το μήνυμα στους Τραφικάντε και Μαρτσέλο σε μια συνάντηση στο Royal Orleans Hotel στη Νέα Ορλεάνη. Δήλωσε ότι επιλέχθηκε από τον Χόφα επειδή ήταν δικηγόρος του όσο και ως δικηγόρος του Τραφικάντε, θα μπορούσε να είναι σίγουρος για το προνόμιο του πληρεξούσιου-πελάτη.
Ο Ραγκάνο ισχυρίστηκε επίσης ότι ο Τραφικάντε, τέσσερις ημέρες πριν από το θάνατό του, εξέδωσε ομολογία που έδειχνε ότι ο Μαρτσέλο σκόπευε να δολοφονήσει τον Ρόμπερτ Κένεντι αντί για τον αδερφό του, τον Πρόεδρο. Ισχυρίστηκε ότι τρεις μάρτυρες θα μπορούσαν να υποστηρίξουν τη δήλωσή του όταν συναντήθηκε με τον Τραφικάντε στην Τάμπα, αλλά αρνήθηκε να τους ονομάσει, προσθέτοντας: «Ένας άντρας φοβάται τα αντίποινα. Οι άλλοι είναι δύο γιατροί, οι οποίοι λένε ότι θα καταθέσουν εάν επανακλήθουν στο δικαστήριο». Στο βιβλίο του Reclaiming History: The Assassination of President John F. Kennedy, ο Βίνσεντ Μπουγκλιόζι ισχυρίστηκε ότι υπήρχαν πολλά κενά στους ισχυρισμούς του Ραγκάνο, συμπεριλαμβανομένου του δικού του ισχυρισμού ότι ο Τραφικάντε πιθανότατα δεν ήταν στην Τάμπα την εν λόγω ημέρα, αλλά μάλλον στο Βόρειο Μαϊάμι Μπιτς της Φλόριντα, που έλαβε θεραπείες αιμοκάθαρσης. Το 2005, το βιβλίο Ultimate Sacrifice των Λάμαρ Ουόλντρον και του Θομ Χάρτμαν ανέφερε ότι ο Τραφικάντε ήταν πίσω από μια ματαιωμένη συνωμοσία για να σκοτώσει τον Κένεντι στην Τάμπα στις 18 Νοεμβρίου 1963.
Ύστερα χρόνια και θάνατος
Ο Τραφικάντε κλήθηκε στο δικαστήριο το 1986 και ερωτήθηκε σχετικά με τη συμμετοχή του στο King's Court Bottle Club που διοικούνταν από μέλη της οικογένειας εγκλημάτων Μπονάνο, συμπεριλαμβανομένου του μυστικού πράκτορα του FBI Τζόζεφ Πιστόνε, γνωστού και ως Ντόνι Μπράσκο. Ο Τραφικάντε απέφυγε και πάλι την καταδίκη.
Στις 17 Μαρτίου 1987, ο Σάντο Τραφικάντε πέθανε σε ηλικία 72 ετών στο Texas Heart Institute στο Χιούστον όπου είχε πάει για επέμβαση καρδιάς. Η σύζυγός του, Τζοζεφίν, πέθανε το 2015 σε ηλικία 95 ετών και σήμερα ζουν μόνο οι δύο κόρες του. Μετά το θάνατο της συζύγου του, η οικογένεια Τραφικάντε πούλησε το οικογενειακό σπίτι τους στη Τάμπα για 950.000 δολάρια. Τον Φεβρουάριο του 2016, πολλά από τα προσωπικά αντικείμενα του Τραφικάντε πωλήθηκαν σε δημοπρασία στη Αγία Πετρούπολη της Φλόριντα.
Εξωτερικοί σύνδεσμοι
Κατηγορία:Αμερικανοί μαφιόζοι σικελικής καταγωγής Κατηγορία:Αμερικανοί εγκληματίες Κατηγορία:Δολοφονία του Τζον Φ. Κένεντι Κατηγορία:Αμερικανοί Γκάνγκστερ Κατηγορία:Αφεντικά της Μαφίας
Κωνσταντίνος Μηλιώτης Κομνηνός
thumb|right|350px|Ο Κωνσταντίνος Μηλιώτης Κομνηνός (πρώτος από δεξιά) σε φωτογραφία της διοργανωτικής επιτροπής των [[Θερινοί Ολυμπιακοί Αγώνες 1906|Ολυμπιακών αγώνων του 1906: Μιλτιάδης Νεγρεπόντης, Αλέξανδρος Μερκάτης, Σπυρίδων Στάης, Σπυρίδων Λάμπρος, Γεώργιος Στρέιτ, Γεώργιος, Πέτρος Καλλιγάς, Παύλος Σκουζές, Μ. Στελλάκης, Νικόλαος Θων, Κωνσταντίνος Μηλιώτης Κομνηνός.]] Ο Κωνσταντίνος Μηλιώτης Κομνηνός (1874 - 1941) ήταν Έλληνας αξιωματικός του στρατού.
Βιογραφικά στοιχεία
Γεννήθηκε στην Ερμούπολη. Ακολούθησε στρατιωτική σταδιοδρομία ως αξιωματικός του πεζικού. Έλαβε μέρος στον ελληνοτουρκικό πόλεμο του 1897 με τον βαθμό του Iλάρχου, στους Βαλκανικούς Πολέμους ως διοικητής της 6ης Μεραρχίας καθώς και διοικητής της στρατιάς κατοχής Μικράς Ασίας (1919 - 1920).
Συμμετείχε στο κίνημα της Εθνικής Άμυνας, διορίστηκε δε υπουργός στρατιωτικών στην κυβέρνηση που σχηματίστηκε από τον Ελευθέριο Βενιζέλο. Διετέλεσε υπασπιστής του διαδόχου Κωνσταντίνου καθώς και του Βασιλιά Γεωργίου Α΄. Αποστρατεύθηκε με τον βαθμό του Αντιστρατήγου. Είχε τιμηθεί με τον Ανώτατο Ταξιάρχη Τάγματος του Σωτήρος.
Το 1941 όταν οι Γερμανοί προχώρησαν στο κλείσιμο της Αθηναϊκής Λέσχης χτύπησε έναν εκ των Γερμανών στρατιωτών με το μαστίγιό του φωνάζοντας έξω από τον τόπο μας δολοφόνοι με αποτέλεσμα να εκτελεστεί αμέσως.
Παραπομπές
Κατηγορία:Ξιφομάχοι στους Θερινούς Ολυμπιακούς Αγώνες 1896 Κατηγορία:Έλληνες αξιωματικοί του πεζικού Κατηγορία:Ανώτερος Ταξιάρχης του Τάγματος του Σωτήρος
Στυλιανός Κούνδουρος
Ο Στυλιανός Κούνδουρος (1902-1992) ήταν Έλληνας βιομήχανος και πολιτικός, βουλευτής Λασιθίου, δήμαρχος Αγίου Νικολάου και μέλος των κυβερνήσεων του Καραμανλή. Τιμήθηκε με το Μεγαλόσταυρο του Φοίνικα, την περίοδο που υπηρετούσε ως υπουργός Συγκοινωνιών.
Οικογενειακή ζωή και καριέρα ως βιομήχανος
Ήταν γιος του Ανδρέα Κούνδουρου και μετά την αποφοίτησή του από το Γυμνάσιο της Νεάπολης, ακολούθησε εμπορικές σπουδές. Ήταν παντρεμένος και απέκτησε 2 γιους (Ανδρέας και Ρούσσος) και 1 κόρη (Σμαράγδα).
Σε ηλικία 24 ετών έγινε μέτοχος στην πυρηνελαιουργική εταιρεία "Ο Ρούσσος", στον Άγιο Νικόλαο.
Πολιτική καριέρα
Εξελέγη για πρώτη φορά βουλευτής Λασιθίου στις εκλογές του 1952 με το Κόμμα των Φιλελευθέρων. Το 1954 έγινε μέλος του Ελληνικού Συναγερμού. Τον Απρίλιο του 1954 διορίστηκε υπουργός Συγκοινωνιών στην κυβέρνηση Παπάγου, αξίωμα που διατήρησε ως την παραίτησή του, στις 15 Δεκεμβρίου 1954.
Το 1958 και το 1961 εξελέγη βουλευτής Λασιθίου με το κόμμα της ΕΡΕ.
Εξελέγη Δήμαρχος του Αγίου Νικολάου το 1951 και από το 1951 ως το 1952 υπηρέτησε ως Γενικός Διοικητής Κρήτης.
Στην κυβέρνηση Καραμανλή ανέλαβε υφυπουργός Εθνικής Άμυνας, από το 1961 ως τις 19 Ιουνίου 1963.